Выçлăх (фильм, 1966)

«Выçлăх» () — дан-швед-норвег хура-шурă илемĕ фильмĕ, арт-хаус драми. Режиссёр — Хеннинг Карлсен. Премьери 1966 çулта иртнĕ. Тăр-пĕччен Понтус çыравçă ролĕнче — Пер Оскарссон. Кнут Гамсун çыравçăн пĕр ятлă романне экранизациленĕ ĕç.

Премьерă хыççăнах фильма  скандинави патшалăхĕсен пĕрремĕш ăнăçлă пĕрлехи ĕçĕ пулать. Тăван çĕршывсенче, кинотеатрсенче тăрса алă çупнă, киноаналитиксем ăна арт-триумфĕ тенĕ.

 Сюжет 
Фильм пире 1890 çула, Христиания хулана (халĕ Осло) илсе каять. Чухăн та пĕччен çыравçă (Пер Оскарссон) хуларан яла куçса каять. Выçса çитнипе, вăл, хăйĕн жилетне темиçе цент чухлĕ хак парса спекулянта сутать, укçине вара, çавах, ыйткалакана парать.

Понтус вырăнти хаçат валли статья çырать, çырнине тĕп редактора (Хенки Кольстад) кăтартать. Леш темиçе йăнăша асăрхать те çыравçăна ĕçне юсама сĕнет. Мăнăлăх тулса килнипе Понтус тӳрлетмест те малалла хăйĕн çулĕпе апат шыраса утать. Урамра вăл йытă валли тесе шăмă ыйтса тăрать. Шăмă алла лексен, ăна вăл тăкăрлăка кĕрсе кăшлать. Апатланнă хыççăн Понтус хăйĕн тахçанхи тусне тĕл пулать, лешĕ ăна пулăшма пулать, укçа сĕнет, анчах та мăнăç туйăмĕ каллех шеремете аяккалла пăрать.

Юлашкинчен, Понтусăн хваттершĕн тӳлеме пултарасси те пăчланать, хуçайкă ăна урама хăваласа кăларса ярать. Выçлăх çыравçăн ăс-тăнне хупăрлть: ăна галлюцинаци çавăрттарать. Пĕррехинче вăл  Йлайали (Гуннель Линдблум) ятлă хӳхĕм хĕрпе паллашать. Финал сценинче Понтус, кĕтмен çĕртен темĕнле импульс пырса çапнипе, карап çине ĕçе кĕрĕшет. Кĕçех вăл тинĕсе тухать.

 Рольсем 
 Пер Оскарссон, Понтус
 Гуннель Линдблум, Йлайали
 Биргитте Федерспиль, Йлайали йăмăкĕ
 Кнуд Рекс, Ландлорд
 Ханс В. Петерсен, бакалейщик
 Хенки Кольстад, хаçатăн тĕп редакторĕ
 Рой Бьорнстад, Константин
 Сверре Хансен, ӳкерçĕ
 Пал Скьонберг, констебль
 Эльза Хейберг, хваттер хуçайки

 Асăрхавсем 

 Литература 



 Каçăсем 


Категори:Дани драма фильмĕсем
Категори:Норвеги драма фильмĕсем
Категори:Швеци драма фильмĕсем
Категори:Кнут Гамсун хайлавĕсен экранизацилени
Категори:Хеннинг Карлсен фильмĕсем